## ΟΔΗΓΙΕΣ ΚΑΙ ΕΡΓΑΣΙΑ ΣΤΗ ΓΛΩΣΣΙΚΗ ΔΙΔΑΣΚΑΛΙΑ Β2΄

 Νίκος Τελιγάδας/1ο Γυμνάσιο Αυλώνα

**Διαβάστε προσεκτικά όλες τις οδηγίες για το ποιες εργασίες έχετε, πώς θα τις κάνετε και πώς θα τις στείλετε.**

1. ***Κείμενο 4 σελ.61 του σχολικού βιβλίου: Να εντοπίσετε και να υπογραμμίσετε λέξεις και φράσεις που συντελούν στη συνοχή του κειμένου τόσο μεταξύ των παραγράφων όσο και μέσα στις παραγράφους. Μπορείτε να συμβουλευθείτε τις σημειώσεις που ακολουθούν μετά τις εργασίες και αναφέρονται στην αλληλουχία και συνοχή ενός κειμένου***
2. ***Διαβάζετε το κείμενο του Ρούσου Βρανά: «Κομπιούτερ για κάθε μαθητή;» Όχι ευχαριστώ . . . και κάνετε τις ασκήσεις είτε σε ένα word είτε στο τετράδιο της Γλώσσας***
3. ***Οι δύο προηγούμενες εργασίες να υποβληθούν/σταλούν μαζί (μπορεἰτε να τις βάλετε και τις δύο π.χ. σε ένα word) κατά προτίμηση στο e-class***
4. ***Οι εργασίες σας πρέπει να είναι έτοιμες μέχρι τις 12/5/2020***
5. ***Μπορεί να είναι σε Word, Pdf ή αρχείο εικόνας/φωτό***
6. ***Κριτήρια αξιολόγησης:***
7. ***Οι ολοκληρωμένες απαντήσεις σε ὀλα τα ζητούμενα***
8. ***Το επιμελημένο κείμενο (διατύπωση/έκφραση-ορθογραφία-στίξη)***
9. ***Τυπώνετε για να έχετε μπροστά σας στο επόμενο μάθημα το φυλλάδιο με τη θεωρία για τις διαθέσεις και την παθητική σύνταξη του ρήματος (είναι ξεχωριστό αρχείο)***
10. ***Ακολουθούν, προς διευκόλυνσή σας, τo κείμενο 4, το κείμενο του Ρούσου Βρανά και η θεωρία για την αλληλουχία και συνοχή ενός κειμένου***

**Κείμενο 4 [Οι νέες τεχνολογίες θα αλλάξουν την εκπαίδευση]**

 Ακόμα και οι πιο παραδοσιακοί παιδαγωγοί έχουν αντιληφθεί πλέον ότι η τεχνολογία παρέχει στην εκπαίδευση πρωτόγνωρες δυνατότητες και την ωθεί προς ενδιαφέρουσες αλλαγές. Για παράδειγμα, μας επιτρέπει να διερευνούμε υποθετικά ερωτήματα, να προσομοιώνουμε καταστάσεις και φαινόμενα, να κάνουμε ορατά πράγματα που διαφορετικά θα έμεναν αόρατα και να κατανοούμε με σαφήνεια αφηρημένες έννοιες. Αυτή η παραδοχή δεν έγινε βεβαίως από τη μια μέρα στην άλλη.

Ο πρώτος στόχος που θέτει η κοινωνία του 21ου αιώνα για την αλλαγή του σχολείου είναι η εκπαίδευση να αρχίζει με βάση τις ανάγκες του μαθητή. Αντί δηλαδή το παιδί να προσαρμόζεται σε ένα πρόγραμμα σπουδών, θα πρέπει το πρόγραμμα αυτό να ανταποκρίνεται στις απαιτήσεις του παιδιού. Οι πολυπληθείς τάξεις παιδιών με το ενιαίο ωρολόγιο πρόγραμμα και σύστημα βαθμολόγησης κρίνονται πλέον ανεπαρκείς και ζητούνται αλλαγές που θα επιτρέψουν την κάλυψη των αναγκών κάθε παιδιού, τώρα και στο μέλλον.

Ο αμέσως επόμενος στόχος της αλλαγής είναι να αλλάξει το περιβάλλον μάθησης. Και εδώ εμφανίζεται πλέον ως πολύτιμος αρωγός η νέα τεχνολογία με τις δυνατότητες που παρέχει. Η τάξη του αυριανού σχολείου δε θα περικλείεται πλέον από τους γνωστούς τέσσερις τοίχους, αλλά θα «μεταφέρεται» όπου το παιδί μπορεί να μάθει: κάθε τάξη θα είναι συνδεδεμένη μέσω του διαδικτύου με έναν απέραντο ιστό μάθησης, όπου το παιδί θα μπορεί να στραφεί για να αναζητήσει γνώσεις, παραδείγματα, απαντήσεις και λύσεις στα θέματα που του ανατέθηκαν, να συζητά με συμμαθητές που έχουν το ίδιο θέμα, να συμμετέχει σε ομάδες εργασίας και παρέες με κοινά μορφωτικά ενδιαφέροντα. Η τηλεκπαίδευση και τα CD πολυμέσων θα είναι τα βασικά εργαλεία αυτής της τάξης.

Παράλληλα, όμως, θα πρέπει να αλλάξει και ο ρόλος του δασκάλου. Από τον ως τώρα ρόλο του μεταδότη γνώσης, ο εκπαιδευτικός θα πρέπει να περάσει σε εκείνον του καθοδηγητή της αυτοδιδασκαλίας των μαθητών. Με άλλα λόγια, χρησιμοποιώντας την τεχνολογία για να εντοπίζει τις ανάγκες και τις ιδιαιτερότητες κάθε μαθητή ώστε να του βρίσκει τα κατάλληλα μονοπάτια αναζήτησης της γνώσης, ο εκπαιδευτικός θα επιστρέφει στον αυθεντικό –και ξεχασμένο– ρόλο του σωκρατικού δασκάλου. Θα πάψει πλέον να βλέπει τους μαθητές του ως παθητικούς αποδέκτες της διδασκαλίας του και θα τους παρέχει ευρύτερα χρονικά περιθώρια να κρίνουν, να σκέφτονται, να εφαρμόζουν, να συνθέτουν και να οραματίζονται. Ο δάσκαλος θα είναι το επίκεντρο της αναζήτησης της γνώσης, αλλά ποτέ πια η αυθεντία. Ο Σωκράτης, δυόμισι χιλιάδες χρόνια μετά, φαίνεται ότι είχε –και σε αυτό– δίκιο.

*Τ. Καφαντάρης, «Οι 10 τεχνολογικές καινοτομίες που θα αλλάξουν την εκπαίδευση»,
ένθετο «ΒΗΜΑSCIENCE», εφημ.* ΤΟ ΒΗΜΑ, *12/1/2003 (Διασκευή)*

#  ΟΝΟΜΑ:.................................................................................................................................................

#

 ΚΕΙΜΕΝΟ: «Κομπιούτερ για κάθε μαθητή;» Όχι ευχαριστώ . . .

*Ρ. Βρανάς, εφημερίδα Τα Νέα, 9/5/2007*

Ένα λάπτοπ για κάθε μαθητή. Αυτό είναι το «κλειδί» της επιτυχίας για τα σχολεία του εικοστού πρώτου αιώνα. Ή τουλάχιστον, αυτό μας έλεγαν οι ειδικοί. Οι μαθητές του Λυκείου του Λίβερπουλ, όμως, στη Νέα Υόρκη, χρησιμοποιούσαν τα κομπιούτερ που τους είχε δώσει το σχολείο για να κλέβουν λύσεις στα προβλήματα και για να «κατεβάζουν» πορνογραφία. Έτσι, η διεύθυνση του σχολείου θα καταργήσει από φέτος το φθινόπωρο το πρόγραμμα «κομπιούτερ για κάθε μαθητή». Το ίδιο θα κάνουν και άλλα αμερικανικά σχολεία.

   Το πρόγραμμα «κομπιούτερ για κάθε μαθητή» είχε στόχο να ετοιμάσει τα παιδιά για τη νέα ψηφιακή εποχή και να κλείσει το χάσμα ανάμεσα στα παιδιά που είχαν και τα άλλα που δεν είχαν κομπιούτερ στο σπίτι. «Ύστερα από επτά χρόνια, δεν υπήρξε κανένα στοιχείο που να δείχνει κάποια βελτίωση στις επιδόσεις των μαθητών από τη χρήση αυτών των κομπιούτερ», λέει στην εφημερίδα «Τάιμς της Νέας Υόρκης» ο Μαρκ Λόσον, διευθυντής της σχολικής επιθεώρησης του Λίβερπουλ. Υπάρχει απογοήτευση.

   Και αυτή η απογοήτευση έρχεται σε χτυπητή αντίθεση με τον ενθουσιασμό που δείχνουν διάφοροι πολιτικοί και φιλάνθρωποι όταν μοιράζουν κομπιούτερ από εδώ και από εκεί. Ανέξοδη γενναιοδωρία (κάποτε και κερδοφόρα). Όμως, οι δάσκαλοι είναι αυτοί που καλούνται να βγάλουν το φίδι από την τρύπα μέσα στις σχολικές αίθουσες. Τον περασμένο μήνα, έρευνα του αμερικανικού υπουργείου Παιδείας διαπίστωνε πως, ανάμεσα στους μαθητές που χρησιμοποιούσαν προγράμματα κομπιούτερ και τους άλλους που δεν χρησιμοποιούσαν, δεν υπήρχε καμιά διαφορά στις επιδόσεις τους στα Μαθηματικά και τα Αγγλικά.

   Σε πολλές αμερικανικές σχολικές αίθουσες τώρα δεν θα δει κανείς ούτε ένα λάπτοπ. Οι δάσκαλοι και οι καθηγητές έχουν επιστρέψει στα παλιά: γράφουν με ένα κομμάτι κιμωλία στον μαυροπίνακα και διαβάζουν μέσα από βιβλία, επειδή πολύ γρήγορα διαπίστωσαν πως έχαναν τον χρόνο τους με διάφορα τεχνικά προβλήματα των κομπιούτερ εις βάρος της διδασκαλίας. «Ας μην κρυβόμαστε, για να μάθεις τα Μαθηματικά πρέπει να πάρεις στο χέρι σου μολύβι και χαρτί», λέει η καθηγήτρια Μαθηματικών, Άλις Μακόρμικ. Οι περισσότεροι συνάδελφοί της προτρέπουν τους μαθητές τους να μη χρησιμοποιούν κομπιούτερ. Ο Έντι Μακάρθι, που είναι τελειόφοιτος στο Λύκειο του Λίβερπουλ, λέει ότι το λάπτοπ του τον έκανε «άσο στη δακτυλογράφηση», καθώς μπορεί και κρατάει γρήγορες σημειώσεις την ώρα του μαθήματος, αλλά ομολογεί πως δεν τον έκανε καλό μαθητή. «Νομίζω», λέει, «πως τα κομπιούτερ χρησιμεύουν περισσότερο αργότερα, στο πανεπιστήμιο».

   Στη βιβλιοθήκη του Λυκείου του Λίβερπουλ πολλοί μαθητές κουβαλούν μαζί τους λάπτοπ, αλλά οι καθηγητές τους δεν παύουν να τους λένε να μην παραμελούν τα βιβλία και τις εφημερίδες. «Επειδή μπορούν να πληκτρολογήσουν μια λέξη και να βρουν αυτόματα κάποιες πηγές, νομίζουν πως εκεί τελειώνει η δουλειά τους», εξηγεί ένας από αυτούς τους καθηγητές. «Όμως έτσι χάνουν την τέχνη της σκέψης».

ΘΕΜΑΤΑ:

***1ο Αφού διαβάσετε προσεκτικά όλο το κείμενο, να αναφέρετε τέσσερεις τουλάχιστον λόγους για τους οποίους πολλά αμερικανικά σχολεία αποφάσισαν να εγκαταλείψουν τελικά το πρόγραμμα «κομπιούτερ για κάθε μαθητή».*** *(Μ.06)*

***2ο α) Να εντοπίσετε τις λέξεις ή φράσεις (μεταξύ παραγράφων ή περιόδων) που συντελούν στη συνοχή του κειμένου στις τρεις πρώτες παραγράφους του.*** *(Μ.02)*

 ***β) Αφού βρείτε το α’ συνθετικό των παρακάτω σύνθετων ή παρασύνθετων λέξεων, να σχηματίσετε με αυτό ως α’ συνθετικό δύο σύνθετες (ή παρασύνθετες) λέξεις ( 2 λέξεις για κάθε συνθετικό = 4 λέξεις):* φιλάνθρωποι, αυτόματα** *(Μ.02)*

**ΣΥΝΟΧΗ ΕΥΡΥΤΕΡΟΥ ΚΕΙΜΕΝΟΥ**

Για να είναι ένα κείµενό µας σωστά οργανωµένο, πρέπει να χαρακτηρίζεται από αλληλουχία και συνοχή.

* Είναι η **οµαλή µετάβαση** από τη µια σκέψη στην άλλη, από τη µια ιδέα στην άλλη, αλλά και η **λογική οργάνωση των ιδεών** αυτών σε παραγράφους.
* Η αλληλουχία σ' ένα κείµενο επιτυγχάνεται κυρίως:

 α. µε τον σαφή και ευδιάκριτο **χωρισµό του κειµένου σε παραγράφους**.

β. µε την τήρηση της **βασικής δοµής**: πρόλογος, κύριο µέρος, επίλογος.
γ. µε **οργάνωση** των ιδεών / πληροφοριών µε άξονα:

- τον **χρόνο** στα αφηγηµατικά κείµενα.

- τον **τόπο** στα περιγραφικά κείµενα.

- τη **λογική σχέση** στα επιχειρηµατολογικά κείµενα (π.χ. *θέση* -

*αιτιολόγηση, αίτιο -αποτέλεσµα).*

**Αλληλουχία**

* Είναι **ο τρόπος σύνδεσης των προτάσεων, των περιόδων** και **των παραγράφων µεταξύ τους**, έτσι ώστε να εξασφαλίζεται νοηµατική συνέχεια στο κείµενο. Δηλαδή η συνοχή λειτουργεί υποβοηθητικά προς την αλληλουχία.

• Η συνοχή σ' ένα κείµενο επιτυγχάνεται:

**α.** µε τις **συνδετικές (µεταβατικές) λέξεις ή φράσεις.**

 **β.** µε την **επανάληψη λέξεων ή φράσεων.**

π.χ. Ο *άνθρωπος χρωστά τα πάντα στη φύση. Η φύση τού δίνει ζωή ...*

**γ.** µε **παράλειψη µιας λέξης ή φράσης** που ήδη αναφέρθηκε.

π.χ. Ο *δάσκαλος µπήκε βλοσυρός στην αίθουσα. Μας κοίταξε στα µάτια ...* (ενν. ξανά *ο δάσκαλος).*

**δ.** µε την **αντικατάσταση µιας λέξης ή φράσης µε αντωνυµία, επίρρηµα ή άλλη συνώνυµη λέξη ή φράση.**

π.χ. *Όλοι κοίταξαν µε θαυµασµό το άγαλµα. Αυτό* (αντί *το άγαλµα) απεικόνιζε ...*

**ε.** µε **αντικατάσταση της τελευταίας ιδέας** της προηγούµενης παραγράφου ή περιόδου.

**στ.** µε **επανάληψη του νοηµατικού κέντρου** της προηγούµενης παραγράφου ή περιόδου.

**Συνοχή**

|  |  |
| --- | --- |
|  |  **ΣΥΝΔΕΤΙΚΕΣ ΛΕΞΕΙΣ** |
| επεξήγηση | *συγκεκριµένα, ειδικότερα,* µε *άλλα λόγια, εξnγώ­ντας,αυτό σnµαίνει, για να γίνω πιο σαφής* κ. ά. |
| αντίθεση | *εξάλλου, εντούτοις, όµως, ενώ, αλλά, αν και, ωσrόσo*, *αντίθετα, παρόλο που, από την άλλn πλευρά* κ. ά. |
| συμπέρασμα | *λοιπόν, άρα, συµπερασµατικά, συνεπώς, µε αποτέλε­σµα, το συµπέρασµα είναι, όπως φαίνεται, επομένως* κ. ά. |
| χρονική σειρά | *µετά, ύστερα, αργότερα, πριν από αυτό, κατόπιν, έπειτα, προn­γουµένως, στο µεταξύ, rην ίδια σrιγµή* κ. ά. |
| τόπος | *πάνω, κάτω, αριστερά, δεξιά, ανάµεσα, στη µέσn, στο βάθος, στην άκρn, στο κέντρο, πέρα, µακριά* κ. ά. |
| αιτία | *επειδή, εφόσον, γιατί, γι' αυτό, µια και, λόγω του όrι, εξαιτίας, αυτό οφείλεται, ο λόγος είναι* κ. ά. |
| σύγκριση | *παρόµοια, κατά παρόµοιο τρόπο, αντίστοιχα, µε τον ίδιο τρόπo, κατ' ανάλογο τρόπο, κάτι ανάλογο συµβαίνει* κ. ά. |
| έμφαση | *ιδιαίτερα, µάλιστα, κυρίως, προπάντων, θα θέλαµε να τονίσουµε, αξίζει να υπογραµµιστεί, ιδιαίτερα χαρακτnριστικό είναι ότι κ. ά.* |
| απαρίθμηση | *πρώτον, δεύτερον, τρίτον ... , αρχικά, στην αρxή, πρώτα πρώτα, στη συνέχεια, ακολούθως κ. ά.* |
| προϋπόθεση/όροι | *αν, µε rnv προϋπόθεσn, µε τον όρο, µε δεδοµένο, σ’ αυτήν την περίπτωσn, υπό αυτές rις συνθήκες, στην περίπτωσn που, σ' αυτό το πλαίσιο κ. ά.* |
| βεβαίωση /πιθανότητα | *βέβαια, ασφαλώς, κατά γενική οµολογία, προφανώς, αναµφίβολα, χωρίς αµφιβολία, είναι γενικά αποδεκτό, όλοι θα συµφωνήσουν όrι, το βέβαιο είναι ότι, είναι αλήθεια ότι, ίσως, µάλλον, πιθανόν, είναι πιθανό κ. ά.* |
| προσθήκη | *επίσnς, επιπλέον, επιπροσθέτως, συµπλnρωµατικά, εκτός από αυτό, ακόµα, εξάλλου κ. ά.* |
| παράδειγµα  | *παραδείγματος χάρη, λόγου χάρη, για παράδειγμα, όπως κ. ά.* |